Publication: Magyar Közlöny
Issue: MK-2009-129 (Year: 2009, Number: 129)
Era: 2004-2010
Section: A Magyar Köztársaság Alkotmányáról szóló 1949. évi XX. törvény (a továb biak ban: Alkotmány) 28/B. §-ának
Paragraph Index: 2954

(1) bekezdése szerint országos népszavazás tárgya csak az Országgyûlés hatáskörébe tartozó kérdés lehet. Az Országos Választási Bizottság álláspontja szerint az olimpiai pályázat kezdeményezésének joga az adott város képviselõtestületét, illetve közgyûlését illeti meg a Magyar Olimpiai Bizottság támogatásával. Így a pályázat benyújtásáról való döntés nem tartozik az Országgyûlés hatáskörébe. Továbbá a testület megítélése szerint a kezdeményezés megtévesztõ, mivel a választópolgárok számára azt sugallja, mintha Magyarországon olimpia kerülne megrendezésre és a kezdeményezõ ennek megtagadásáról kíván országos népszavazást kezdeményezni. Az Országos Választási Bizottság hivatkozva az Nsztv. 10. § a) és c) pontjaira a kérdés hitelesítésének megtagadásáról döntött, mivel az nem tartozik az Országgyûlés hatáskörébe, és megfogalmazásának megtévesztõ jellege miatt nem felel meg az Nsztv. 13. § (1) bekezdésben megfogalmazott egyértelmûség követelményének sem. II. A határozat az Alkotmány 28/B. §-ának (1) bekezdésén, az Nsztv. 2. §-án, 10. §-ának a) és c) pontjain, valamint a 13. § (1) bekezdésén, a jogorvoslatról szóló tájékoztatás a Ve. 130. §-ának (1) bekezdésén alapul. Dr. Szigeti Péter s. k., az Országos Választási Bizottság elnöke

Source: https://magyarkozlony.hu/hivatalos-lapok/d0fa99052e6e31003d8839fc39b481bccd961c4c/dokumentumok/2c2583f0fce15c279fef7864d0c59c76cbffad00/letoltes